recursal/SuperWikiNEXT-32B huggingface dataset:
முனைவர் **சங்கீதா சங்கர்** (Sangeeta Shankar) இவர் இந்துஸ்தானி பாரம்பரிய இசையை நிகழ்த்தும் இந்திய வயலின் கலைஞர் ஆவார். இவர் தற்போது மும்பையில் வசிக்கிறார். 

மக்கள் பெரும்பாலும் இவரது இசையை "பாடும் வயலின்" என்று குறிப்பிடுகிறார்கள். இவர் தென்னிந்தியாவைச் சேர்ந்த வயலின் இசைக் கலைஞர் டி. என். கிருட்டிணனின் உறவினர் ஆவார். மேலும், வயலின் கலைஞர்கள் இராகினி சங்கர் மற்றும் நந்தினி சங்கர் இவரது மகள்கள் ஆவர்.

கல்வி
-----

சங்கீதா சங்கர் வாரணாசி இந்து பல்கலைக்கழகத்தில் இசையில் பட்டம் பெற்றுள்ளார்.

பயிற்சி
-------

சங்கீத சங்கர், என்.ராஜம் மற்றும் டி.எஸ்.சுப்பிரமணியன் ஆகியோருக்கு இசைக் குடும்பத்தில் வாரணாசியில் பிறந்தார். சங்கீதா தனது தாயின் பயிற்சியின் கீழ் இந்துஸ்தானி இசையில் மிகச் சிறிய வயதிலேயே தனது பயிற்சியைத் தொடங்கினார்.

தொழில்
------

இவர் முதலில் 8 வயதில் ஒரு தொலைக்காட்சி நிகழ்ச்சியின் மூலம் தனது இசை நிகழ்ச்சியைத் தொடங்கினார். இவர் தனது 13 வயதில் தனது தாயுடன் நிகழ்ச்சிகளுக்கு உடன்சென்று அவருடன் இணைந்து இசை நிகழ்ச்சிகளை நிகழ்த்தினார். பின்னர், இவர் தனது 16 வயதில் ஒரு தனி இசை நிகழ்ச்சிகளை வழங்கினார். 1984-85ஆம் ஆண்டில், சங்கீதா சங்கர் வாரணாசியில் 'அபிநவ்' என்றழைக்கப்படும் இளம் இசைக்கலைஞர்களின் விழா ஒன்றையும் ஏற்பாடு செய்திருந்தார். இவர் இந்தியாவின் பல்வேறு மாநிலங்கள் மற்றும் மாகாணங்களில் மட்டுமல்லாமல், உலகெங்கிலும் உள்ள பல நாடுகளிலும் இசை நிகழ்ச்சிகளை நிகழ்த்துகிறார். 'கயாக்கி ஆங்' என்ற ஒருவகை வயலின் வாசிப்பராவார். சங்கீதா உலகம் முழுவதும் மற்றும் இந்தியா முழுவதும் ஏராளமான இடங்களில் இசை நிகழ்ச்சிகளை நிகழ்த்தியுள்ளார். இவர் ஐரோப்பாவின் பல்வேறு நாடுகளில் நிகழ்த்தியுள்ளார். அமெரிக்கா மற்றும் கனடாவில் விரிவாக சுற்றுப்பயணம் செய்துள்ளார். மேலும் உருசியா, ஆலந்து, ஜப்பான், சிங்கப்பூர் போன்ற நாடுகளில் தனது பெயரை நிலை நாட்டினார்.

பணிகள்
------

2000 ஆம் ஆண்டில் 'சுவர் சாதனா' என்ற பெயரில் 26 அத்தியாயங்களைக் கொண்ட ஒரு தொலைக்காட்சித் தொடரையும் இவர் உருவாக்கினார். இந்தத் தொடர் மக்களிடையே இந்திய பாரம்பரிய இசை குறித்த விழிப்புணர்வை ஏற்படுத்துவதற்காக உருவாக்கப்பட்டது. அதன் சிறப்பம்சங்கள் சுவாரஸ்யமான கதை வடிவம் மற்றும் மாதுரி தீட்சித், ஜாவேத் அக்தர், சாகீர் உசைன், பிர்ஜு மகாராஜ், ஜக்ஜித் சிங், நௌசாத், அமோல் பலேகர், பங்கஜ் உதாஸ், யுக்தா முகி, கனக் ரெலே, சுரேஷ் வாட்கர், என். ராஜம், சாதனா சர்கம், சங்கர் மகாதேவன், அனு கபூர், வீணா சகசுரபுதே, போன்ற பல்வேறு முக்கிய பிரபலங்களின் பங்கு இருந்தன. 

தற்போது, *லெஜண்டரி லெகஸி பிரமோஷன்ஸ் பிரைவேட் லிமிடெட்* என்ற இசை நிறுவனத்தின் இயக்குநராகவும், மற்றும் நிறுவனராகவும் உள்ளார்.  இது சிறந்த பாரம்பரிய இசையின் களஞ்சியத்தையும் பிற பிரத்யேக தயாரிப்புகளையும் கொண்டுள்ளது.

கற்பித்தல் பணி
--------------

தற்போது, சர்வதேச *விஸ்லிங் வூட்ஸ்* என்ற நிறுவனத்தின் மூலம் குரல் கலாச்சாரம் மற்றும் இசைப் பயிற்சியினை அளித்தும், வருங்கால திரைப்பட இயக்குநர்களுக்கு கற்பித்தும் வருகிறார். 'மிலாப்' என்ற கல்வித் திட்டத்தில் இவர் பணியாற்றி வருகிறார். இது மதிப்புகள் மற்றும் கலாச்சாரத்தைப் பற்றி குழந்தைகளுக்குக் கற்பிப்பதை நோக்கமாகக் கொண்டுள்ளது. மேலும் மனிதகுலத்தின் மத்தியில் மகிழ்ச்சி, அன்பு மற்றும் அமைதி ஆகியவற்றின் சூழலைக் கற்பிப்பதை நோக்கமாகக் கொண்டுள்ளது.

குறிப்புகள்
-----------

1. ↑  Official Website of Sangeeta Shankar "Welcome to the official website of Sangeeta Shankar" பரணிடப்பட்டது 2021-03-06 at the வந்தவழி இயந்திரம்
2. ↑
**விசுடன் கிண்ணம்** (*Wisden Trophy*) என்பது இங்கிலாந்து மற்றும் மேற்கிந்தியத் தீவுகள் இடையே நடக்கும் மட்டைப்பந்துப் போட்டியில் வழங்கப்படும் ஒரு வாகையாளர் கிண்ணம் ஆகும். இது விசுடன் நாட்குறிப்பின் நூறாவது ஆண்டு நிறைவைக் குறிக்கும் வகையில் 1963ஆம் ஆண்டு முதன்முறையாக வழங்கப்பட்டது. பன்னாட்டுத் துடுப்பாட்ட அவையின் திட்டத்திற்கு ஏற்ப தொடர்கள் விளையாடப்படுகின்றன. ஒரு தொடர் வெற்றி-தோல்வியின்றி முடிந்தால், விசுடன் கிண்ணத்தை வைத்திருக்கும் அணி அதைத் தக்கவைத்துக் கொள்ளும்.

இந்தக் கிண்ணம் வெற்றியின் அடையாளமாக வெற்றி பெற்ற அணிக்கு வழங்கப்படும். பிறகு அது மீண்டும் இலார்ட்சு மைதானத்தில் உள்ள அருங்காட்சியத்தில் வைக்கப்படும். தற்போது இந்தக் கோப்பை இங்கிலாந்து துடுப்பாட்ட அணியின் வசம் உள்ளது.

மேற்கோள்கள்
-----------

1. ↑  "Wisden Trophy – England v West Indies – Test matches Most runs". கிரிக்இன்ஃபோ. 2007-08-04 அன்று பார்க்கப்பட்டது.
2. ↑  "Wisden Trophy – England v West Indians – Test matches Most wickets". கிரிக்இன்ஃபோ. 2007-08-04 அன்று பார்க்கப்பட்டது.
3. ↑  http://content-uk.cricinfo.com/engvwi/engine/records/batting/most\_runs\_career.htmll
**முத்துக்குழிவயல்** என்பது கன்னியாகுமரி மாவட்டத்திலுள்ள ஒர் இடமாகும். இது உடல் நலம் பேணவும், ஓய்வெடுக்கவும் சிறந்த இடமாகும். கடல் மட்டத்திலிருந்து சுமார் 4400 அடி உயரத்திலுள்ளது. இது நாகர்கோவிலில் இருந்து 60 கிலோ மீட்டர் தொலைவிலும் பேச்சிப்பாறைக்கு அருகாமையிலும் அமைந்து இருக்கிறது. 19 ஆம் நூற்றாண்டில் தங்கம் இங்கு கிடைப்பதாக கருதப்பட்டது. உண்மை அல்ல என்று பின் உணரப்பட்டது. நல்ல தெளிந்த நீர் கிடைக்கிறது. முன்நாளில் இப்பகுதியை ஆண்ட மன்னர்கள் இந்த இடத்தினை ஓய்விடமாகக் கொண்டிருந்தனர் என்பதற்கு அடையாளமாகச் சில கட்டிடங்கள் உள்ளன. இம்மலையின் மீதிருந்து இயற்கை எழிலை ரசிக்கலாம்.

உசாத்துணை
---------

* தமிழ்நாடு மாவட்ட விவரச்சுவடிகள்.-கன்னியாகுமரி-அரசுவெளியீடு.

மேற்கோள்கள்
-----------

* 

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.

வெளி இணைப்புகள்
---------------

* களக்காடு புலிகள் காப்பகத்தில்
* முத்துக்குழிவயல் கோடை வாசத்தலம் பரணிடப்பட்டது 2016-03-05 at the வந்தவழி இயந்திரம்
**தூங்காதே தம்பி தூங்காதே** என்பது ஒரு வெளியிடப்படாத தமிழ் திரைப்படமாகும். எம்ஜி.ஆர் பிக்சர்ஸ் என்ற பதாகையின் கீழ் இரண்டாவதாக ம. கோ. இராமச்சந்திரன் இப்படத்தைத் தயாரித்து இயக்கி 1959 ஆம் ஆண்டு வெளியிடவிருந்தார். இப்படத்திற்கான கதையை வி. பி. இராமன் எழுத, உரையாடலை கண்ணதாசன், ரவீந்திரன் ஆகியோர் எழுதினர். படத்திற்கான இசையை எஸ். எம். சுப்பையா அமைக்க பாடல்களை கண்ணதாசனும், வித்வான் வே. இலட்சுமணனும் எழுதினர்.

நடிகர்கள்
---------

* எம். ஜி. ராமச்சந்திரன்
* பி. சரோஜாதேவி
* எம். என். நம்பியார்
* எம். என். ராஜம்
* பக்கிரிசாமி
* சகுந்தலா
* புஷ்பலதா

முடக்கம்
--------

1958ஆம் ஆண்டு சீர்காழியில் ஒரு நாடகத்தில் நடித்துக் கொண்டிருக்கும் போது எம். ஜி. ஆருக்கு ஒரு விபத்து ஏற்பட்டது. அது குணமடைய ஆறு மாதங்கள் அவர் ஓய்வில் இருக்கவேண்டி வந்தது. அதனால் *பொன்னியின் செல்வன்*, *மலைநாட்டு இளவரசன்*, *சிரிக்கும் சிலை*, *சிலம்புக் குகை*, போன்ற மற்றப் படங்களுடன் தூங்காதே தம்பி தூங்காதே தயாரிப்பும் முடக்கப்பட்டது.

சான்றாதாரங்கள்
--------------

1. ↑  டப்பிக் படத்துக்குள் தமிழ்ப் பாட்டு! ஒரு சினிமா சேகரிப்பாளரின் நினைவுகள் (2016). *தினகரன் பொங்கல் மலர் 2016*. சென்னை: தினகரன். பக். 116-223.
2. ↑  MGR's Unfinished Movies I | 29 September 2007 | Mgrroop.blogspot.com | 04-11-2016
**அப்துல்லா புகாரி** (Abdullah Bukhari) தில்லி ஜமா மஸ்ஜித்-இன் பன்னிரண்டாவது ஷாஹி இமாம் ஆவார்.

தொடக்ககால வாழ்க்கை மற்றும் தொழில்
---------------------------------

ராஜஸ்தானில் பிறந்த இவர் 1946-இல் ஜமா மஸ்ஜித்தின்(பள்ளிவாசல்) துணை*(நைப்)*ஷாஹி இமாம்-ஆக நியமிக்கப்பட்டார். பதினொன்றாம் ஷாகி இமாம் ஆன சையது ஹமீது புக்காரிக்குப் பிறகு, 1973-ஜூலை 8 அன்று இவர் ஷாஹிது இமாமாக நியமிகப்பட்டார்.

அரசியல் ஈடுபாடு
---------------

இந்தியாவின் பிரதமர் மொரார்ஜி தேசாய் 1977-ஆம் ஆண்டு தேர்தலில் இந்திரா காந்தியை தோல்வியுறச்செய்த பின்னர்,இந்தியாவின் துணைத்தலைவர் பதவியை அவருக்கே வழங்கினார்.
1975-இல் இந்திய அவசரகால பிரகடனத்தை எதிர்த்த வலுவான குரல்களில் இவரும் ஒருவர் ஆவார். முஸ்லீம்களை சாடி விதை நாண் அறுவை சிகிச்சை செய்யும்படி கேட்டபொழுது அவர் அவர்களை எதிர்த்தார்.

மறைவு
-----

சையது அப்துல்லாஹ் புகாரி, 2009 ஆம் ஆண்டு சூன் 9 ஆம் நாள் அன்று சுவாசக்கோளாறு,இதயம் மற்றும் சிறுநீரகப்பிரச்சனை காரணமாக மருத்துவமனையில் அனுமதிக்கப்பட்டார்.ஒரு மாதம் கடந்த நிலையில் ஜூலை 8-ஆம் தேதி மாரடைப்பினால் இறந்தார்.அந்நாளிலேயே தில்லியின் சுவர்நகரத்திலே ,குடும்ப புதைகுழியிலே அடக்கம் செய்யப்பட்டார்.இவருக்கு நான்கு மகள்கள் மற்றும் இரு மகள்கள் இருந்தனர்.இவரது மகன் அகமது புகாரிதான் ஜமா மஸ்ஜித்தின் தற்போதைய ஷாஹி இமாம் ஆவார்.
பிரிவினையைத் தொடர்ந்து கலவரக்காரர்களிடமிருந்து முஸ்லிம்களை மீட்பதற்காக அவர் தனது உயிரைப் பணயம் வைத்தாரென்றும்,அவர்கள்தம் நிவாரணம் மற்றும் மறுவாழ்விற்காக ஏற்பாடுகளைச் செய்தாரென்றும்,நாட்டில் அவர்கள் தொடர்ந்து இருக்க அவர்களை ஊக்குவிதாரென்றும் 'தி இந்து'-நாளிதழ் கூறுகின்றது.

மேற்கோள்கள்
-----------

1. 1 2 3 4  Profile and obituary of Syed Abdullah Bukhari தி இந்து newspaper
2. ↑  Ex-Shahi Imam of Delhi Jama Masjid dies at 87 on Dawn newspaper
3. ↑  "Abdullah Bukhari, the legend of JAMA Masjid, is dead". 8 July 2009.
4. ↑  "Shahi Imam Abdullah Bukhari passes away". 8 July 2009.
5. ↑  "Jama Masjid". 2011-11-17 அன்று மூலம் பரணிடப்பட்டது. 2021-01-02 அன்று பார்க்கப்பட்டது.
6. ↑  "The Rediff Interview/Shahi Imam Syed Ahmed Bukhari". rediff.com website.
7. ↑  "Abdullah Bukhari, 87, dead". 9 July 2009.
8. ↑  Smith, R. V. (27 April 2014). "Imams of Delhi's royal mosque". *The Hindu*. .
**அமினோமெத்தில் குழு** (*Aminomethyl group*) என்பது −CH2−NH2 அல்லது −CH4N என்ற வாய்ப்பாட்டைக் கொண்டுள்ள ஓர் ஒற்றை இணைதிற வேதி வினைக்குழுவாகும். −CH2− என்ற மெத்திலின் பாலமானது ஒற்றைப் பிணைப்பால் அமீன் குழுவுடன் (−NH2) சேர்ந்திருப்பது அமினோமெத்தில் குழு என விவரிக்கப்படுகிறது.
−(CH2−)nNH2 என்ற 1-அமினோ ஆல்கைல் குழு தொடர் வரிசையில் அமினோமெத்தில் குழுவும் ஒரு வரிசையாகும். [1] 
4-(அமினோமெத்தில்) பென்சாயிக் அமிலம் போன்ற சில சேர்மங்களின் செந்தர ஐயுபிஏசி பெயரில் அமினோமெத்தில் என்ற பெயர் பயன்படுத்தப்படுகிறது. [2]

மேற்கோள்கள்
-----------

1. ↑  Erwin Von Angerer, Norbert Knebel, Mario Kager, and Bernhard Ganss (1990): "1-(aminoalkyl)-2-phenylindoles as novel pure estrogen antagonists". *Journal of Medicinal Chemistry*, volume 33, issue 9, pages 2635–2640. எஆசு:10.1021/jm00171a045
2. ↑  Ursula Bünzli-Trepp (2007): *Systematic Nomenclature of Organic, Organometallic and Coordination Chemistry: Chemical-Abstracts Guidelines with IUPAC Recommendations and Many Trivial Names*. EPFL Press, 636 pages. ISBN 9781420046151
**அப்தௌலகபாத்-இ  ஒயக்கு** (Abdollahabad-e Ojaq , பாரசீக மொழி: عبداله اباداجاق‎, பிற பெயர்கள் : ‘Abdollāhābād-e Ojāq; ஒத்த பெயர்கள் : ‘Abdollāhābād-e Reẕā’īyeh) என்பது ஒரு மக்கள் வாழிடம் ஆகும். இந்த வாழிடமானது, காக்ரிசாக்கு (Kahrizak) ஊரக வட்டத்திலும், காக்ரிசாக்கு மாவட்டத்தின் ஆட்சி எல்லைக்குள்ளும் அடங்குகிறது. இந்த நிலப்பகுதிகள் அனைத்தும், இரே மண்டலத்தில் உள்ளன. 2006 மக்கள் தொகை கணக்கெடுப்பின்படி, இதன் மக்கள் தொகை 7 குடும்பங்களில், மொத்தம் 25 நபர்கள் வாழ்ந்தனர்.

தெகெசுதன்
---------

முதன்மைக் கட்டுரை: தெகெசுதன், ஈரான்
**தெகெசுதன்** (Dehestān, பாரசீக மொழி: دهستان‎) என்பது ஈரானின் ஆட்சிப்பிரிவுகளில் ஒன்றாகும். இதனைத் தமிழில் ஊரக வட்டம் எனலாம். இது சிற்றூர் அல்லது ஊர் அல்லது ஊரகம் என அழைக்கப்படுபவைகளின் தொகுதி ஆகும். இந்த வட்டத்திற்குள் பல ஊர்கள் (village) அடங்கியிருக்கும். குறைந்த மக்கள் தொகை வாழும் நிலப்பகுதிகளுக்கு மேலேயும், பாக்ச்சு என்ற மாவட்ட நிலப்பகுதிக்கு கீழும் ஆளுகைக்கு உட்பட்டிருக்கும். 2006 ஆம் ஆண்டு எடுத்தப் புள்ளிவிவரப்படி, ஈரானில் 2,400 தெகெசுதன்கள் இருந்தன.

மேற்கோள்கள்
-----------

1. ↑  Abdollahabad-e Ojaq ஐ GEOnet Names Server இல் என்ற இணைப்பில் காணலாம்.
2. ↑  "Census of the Islamic Republic of Iran, 1385 (2006)". Islamic Republic of Iran. 2011-11-11 அன்று மூலம் (Excel) பரணிடப்பட்டது.
3. ↑  Rezvani, Babak (2014-12-19) (in en). *Conflict and Peace in Central Eurasia: Towards Explanations and Understandings*. BRILL. பன்னாட்டுத் தரப்புத்தக எண்:9789004276369. .
**மூலம் திருநாள்** *(Mulam Thirunal Rama Varma.)* 1857 ஆம் ஆண்டு செப்டம்பர் 25'ம் தேதி சங்கனேசரி ராஜ குடும்பத்தை சேர்ந்த, ராஜ ராஜ வர்மா தம்புரான் மற்றும் மகாராணி லட்சுமி பாய் அவர்களின் இரண்டாவது மகனாகப் பிறந்தார். இளவயதிலேயே தாயையும் சகோதரனையும் இழந்த இவர் அன்னாஜி ராவ் (BA) மற்றும் ரகுநாத் ராவ் (BA) ஆகியோரிடம் கல்வி பயின்றார்.
ஸ்ரீ மூலம் திருநாள் ஸ்ரீ இராமவர்மா 1885-1924 வரை ஆட்சி செய்த போது, பல கல்லூரிகளும் பள்ளிக்கூடங்களும் நிறுவப்பட்டன. இவரது ஆட்சிக் காலத்தில் கல்வி, மருத்துவம், சட்ட ஒழுங்கு ஆகியவற்றில் மாற்றம் கொண்டுவரப்பட்டது. பெண்கள் கல்வியும் அனுமதிக்கப்பட்டது. ஆயுள் காப்பீடும் இவரது காலத்தில் கொண்டு வரப்பட்டது. இவரது சேவைகளைப் பாராட்டி 1898 ஆண்டு முதல் ஆங்கிலேய அரசு இவருக்கு 21 குண்டுகள் முழங்க மரியாதை அளித்து கவுரப்படுத்தியது.

இவருக்கு இரு மனைவிகள் ஆவர். முதலாமானவர் நாகர்கோயில் அம்மவீட்டைச் சேர்ந்த அனந்தலட்சுமி பிள்ளை கொச்சம்மா ஆவார். 1882'ம் ஆண்டு ஒரு மகனைப் பெற்ற பிறகு இவர் மரணம் அடைந்தார். இரண்டாமானவர் வடசேரி அம்மவீட்டைச் சேர்ந்த கார்த்தியாயினி கொச்சம்மா ஆவார். மருமக்கதாயம் முறைப்படி இவருக்கு பெண் பிள்ளைகள் இல்லாதபடியால், மாவேலிக்கரை வீட்டைச் சேர்ந்த இரு ராஜகுமாரிகளான சேது லட்சுமி பாய் மற்றும் சேது பார்வதி பாய் ஆகிய இருவரையும் தத்தெடுத்தார்.
மிகச்சிறிய மூலக்கூறுகளின் முப்பரிமாணப் படிமங்களை, மூலக்கூற்று உயிரியல் அடிப்படையில் ஆய்வறிந்து பார்க்க உதவும் PyMOL எனப்படும் திறமூல மென்பொருள் மூலம் பெறப்பட்ட ஒரு ஃபாக்சு பீ2 புரதத்தின் மாதிரிப்படம்
**ஃபாக்சு பீ2** (FOXP2 - Forkhead box protein P2) என்பது *ஃபாக்சு பீ2 மரபணு* என்றழைக்கப்படும் மரபணுவினால் குறியீடு செய்யப்பட்ட ஒரு புரதமாகும். இந்த மரபணு, வோல்ஃப்காங் எனார்ட் (Wolfgang Enard) என்ற ஆராய்ச்சியாளரால் *மனித முதல் மொழியின் மரபணு* என்று கருதப்படும் ஒரு மரபணுவாகும். இவரும் இவரது ஆய்வுக் குழுமமும் செய்த ஆய்வுகளின்படி, மனித இனத்தில் பேச்சுத் திறன், மொழி என்பன விருத்தியடைந்தமைக்கும், இந்த மரபணு, மற்றும் அதிலிருந்து உருவாகும் புரதத்திற்கும் இடையிலுள்ள தொடர்பு அறியப்பட்டது. பேச்சுத் திறன், மொழிப் பாவனையில் ஏற்படும் கோளாறுகளுக்கும், இந்தக் குறிப்பிட்ட புரதத்திற்கும் இடையில் நெருங்கிய தொடர்புள்ளதாக அறியப்பட்டுள்ளது.

விவரங்கள்
---------

மாக்சு பிளாங்க் கூர்த்தலற மானுடவியல் கழகத்தைச்(Max Planck Institute of Evolutionary Anthropology) சேர்ந்தவர் வோல்ஃப்காங் எனார்ட். இவர் மனிதனின் மொழி, பேசும் திறன் ஆகியவற்றிற்கான பல மரபணுக்களில், முதல் மரபணுவை கண்டுபிடித்ததாக அறிக்கை வெளியிட்டார். கடந்த இரண்டு லட்சமாண்டுகளில் அந்த மரபணுக்களில் ஏற்பட்ட மாற்றங்களே மாந்தனின் கூர்த்தலற வளர்ச்சிக்கு உந்துசக்தியாக பயன்பட்டது. மாந்த அறிவாற்றலுடன் இம்மரபணு உறுதியான தொடர்புடையது. இதன் மூலம் மாந்தனின் முதல் மொழியை கண்டறிய விளைவு பிறந்துள்ளதாக நம்புகின்றனர்.

முதல் மொழியும் தமிழும்
----------------------

இரா. மதிவாணன் என்பவர் மொழி அகழ்வாராய்ச்சி என்ற துறையில் ஆய்வுகள் நடக்க வேண்டும் என்று கருதுகிறார். இதன் மூலம் முதன் மொழியில் பொதுவான வேர்களைக் கொண்டுள்ள பல மொழிகளில் உள்ள சொற்களை இணங்காணலாம் என்று அவர் கருதுகிறார். அதுக்கு இந்த ஃபாக்சு பீ2 உதவும் என்பது இவர் கணிப்பு.

மூலம்
-----

* தமிழர் நாடும் தனிப் பண்பாடும், புதுவை நந்திவர்மன், அர்ச்சுனா பதிப்பகம், சோலைமேடு தெரு, சென்னை - 94

மேற்கோள்கள்
-----------

1. ↑  Wolfgang Enard1, Molly Przeworski1, Simon E. Fisher2, Cecilia S. L. Lai2, Victor Wiebe1, Takashi Kitano1, Anthony P. Monaco2 & Svante Pääbo1 (14 August 2002). "Molecular evolution of FOXP2, a gene involved in speech and language". *Nature, International Weekly Journal of Science*. Nature Publishing Group. pp. 418, 869–872. 03 சூலை 2013 அன்று பார்க்கப்பட்டது. Check date values in: `|accessdate=` (உதவி)CS1 maint: multiple names: authors list (link)
2. ↑  Cecilia S. L. Lai1,4, Simon E. Fisher1,4, Jane A. Hurst2, Faraneh Vargha-Khadem3 & Anthony P. Monaco1 (4 October 2001). "A forkhead-domain gene is mutated in a severe speech and language disorder". *Nature, International Weekly Journal of Science*. Nature Publishing Group. pp. 413, 519–523. 03 சூலை 2013 அன்று பார்க்கப்பட்டது. Check date values in: `|accessdate=` (உதவி)CS1 maint: multiple names: authors list (link)
3. ↑  **Nature** magazine, 14 - 9 -2002

வெளி இணைப்புகள்
---------------

* Research into the FOXP2 gene பரணிடப்பட்டது 2012-01-21 at the வந்தவழி இயந்திரம் at University of Oxford
* The FOXP2 story பரணிடப்பட்டது 2009-11-16 at the வந்தவழி இயந்திரம்
* Revisiting FOXP2 and the origins of language பரணிடப்பட்டது 2011-12-03 at the வந்தவழி இயந்திரம்
* Essay on FOXP2 and the Evolution of Language
**கர்தினால் குழாம்** (ஆங்கில மொழி: *College of Cardinals*) என்பது கத்தோலிக்க திருச்சபையின் கர்தினால் அவையினைக்குறிக்கும். ஆலோசனைக்குழுக் கூட்டத்தில் திருத்தந்தைக்கு திருச்சபை விவகாரங்களில் அறிவுரைக்கூறுவது இக்குழுவின் முதன்மைப்பணியாகும். மேலும் இறப்பாலோ பணித்துறப்பாலோ திருத்தந்தையின் பணி இடம் காலியாகுபோது, ஒரு புதியத் திருத்தந்தையினை தேர்வு செய்வது இவர்களின் கடமையாகும். இக்குழாமுக்கு இரு திருத்தந்தையர்களின் ஆட்சிக்கு இடைப்பட்ட காலம் தவிற பிற காலகட்டத்தில் எவ்வித அதிகாரமும் கிடையாது. அக்காலகட்டத்திலும் கூட மிகவும் குறுகிய அதிகாரமே இவர்கள் பெறுவர்.

கர்தினால் குழு முதல்வர் மற்றும் துணை முதல்வர் ஆகியோர் கர்தினால் குழாம் கூடும்போது அக்கூட்டத்திற்குத் தலைமை வகிப்பர். புறநகர் ஆலய உரிமைத் தகுதி பெற்ற கர்தினால்கள் மட்டும் இப்பதவியினை வகிக்கலாம். தலைமை வகிப்பதைத்தவிர இவர்களுக்கு பிற கர்தினால்கள் மேல் எவ்வித அதிகாரமும் இல்லை.

வத்திக்கான் நகரின் கர்தினால் செயலர், உரோமை செயலகங்களின் தலைவர்கள், உரோமை ஆயர் பொதுப் பதில்குரு, வேனிசின் மறைமுதுவர், இலிஸ்பனின் மறைமுதுவர் ஆகியப்பதவிகளை வகிப்போர் கர்தினால்களாக இருப்பது வழக்கம். ஆயினும் இதற்கு சில தற்காலிக விதிவிலக்குகள் உண்டு.

வத்திக்கான் நாட்டின் சட்டப்படி சட்டவாக்க அவை, வத்திக்கான் நகருக்கான திருத்தந்தை ஆணைக்குழு ஆகியவற்றின் உறுப்பினர்கள் கர்தினால்களாக இருக்க வேண்டும்.

மேற்கோள்கள்
-----------

1. ↑  1983 CIC, Bk. II, Pt. II, Sec. I, Chap. III *The Cardinals of the Holy Roman Church*
2. ↑  CIC 1983, can. 349
3. ↑  John Paul II, Ap. Const. *Universi Dominici Gregis* in *AAS* 88 (1996)
4. ↑  திருத்தந்தை இரண்டாம் யோவான் பவுல் (26 நவம்பர் 2000). "Fundamental Law of Vatican City State" (PDF). 2008-02-26 அன்று மூலம் (PDF) பரணிடப்பட்டது. 2008-04-11 அன்று பார்க்கப்பட்டது.
அளவீட்டிற்கு ஒரு எடுத்துக்காட்டு. மஞ்சள் நிற முக்கோணம் மூன்று திசைகளில் சமமான அளவிட்டுக் காரணி (m=3) கொண்டு அளவீடு செய்யப்படுவதால் கிடைப்பது பிங்க் நிற முக்கோணம்.
யூக்ளிடிய வடிவவியலில் **சீரான அளவீடு** (*uniform scaling*) என்பது ஒரு பொருளை எல்லாத் திசைகளிலும் ஒரே அளவீட்டுக் காரணியால் பெருக்கும் அல்லது குறுக்கும் நேரியல் கோப்பு ஆகும். மூல வடிவமும் அளவீட்டின் மூலம் கிடைக்கும் வடிவமும் வடிவொத்தவையாக இருக்கும். அளவீட்டுக் காரணி 1 எனில் இவ்வடிவங்கள் சர்வசமமானவை. ஒரு ஒளிப்படத்தின் அளவு அளவீட்டின் மூலமாகப் பெருக்க அல்லது குறுக்கப்படுகிறது. கட்டிடங்கள், கார்கள், வானூர்திகள் போன்றவற்றின் மாதிரிகள் அவற்றின் மூலவடிவிலிருந்து அளவீடு மூலம் பெறப்படுகின்றன.

ஒவ்வொரு ஆய அச்சுகளின் திசைகளிலும் வெவ்வேறு அளவீட்டுக் காரணிகள் கொண்டும் அளவீடு செய்யப்படலாம். பிற அளவீட்டுக் காரணிகளிலிருந்து குறைந்தது ஓர் அச்சு திசையின் அளவீட்டுக் காரணியாவது மாறுபட்டிருந்தால் அந்த அளவீடு, **சீரற்ற அளவீடு** (*Non-uniform scaling*) எனப்படும். சீரற்ற அளவீட்டில் ஒரு பொருளின் மூல வடிவம் மாறுபாடடையும். எடுத்துக்காட்டாக, சதுரம் செவ்வகமாக மாறலாம். சதுரத்தின் பக்கங்கள் அளவீட்டு அச்சுகளுக்கு இணையாக இல்லாவிடில், அச்சதுரம் இணைகரமாகலாம். இதற்கு எடுத்துக்காட்டாக, ஒரு தட்டையான பொருளின் நிழல் அதற்கு இணையற்ற தளத்தில் விழும்போது காணலாம்.

அளவீட்டுக் காரணி 1 ஐ விடப் பெரியதெனில் அளவீடு (சீரான அல்லது சீரற்ற) விரிவு அல்லது பெருக்கம் எனப்படும். அளவீட்டுக் காரணி 1 ஐ விடப் சிறிய நேரெண் எனில் அளவீடு குறுக்கம் எனப்படும். அளவீட்டின் திசைகள் ஒன்றுக்கொன்று செங்குத்தானவையாகவும் அமையலாம். ஏதாவது ஒரு திசையின் அளவீட்டுக் காரணியின் மதிப்பு பூச்சியமாகவோ அல்லது எதிரெண்ணாகவோ இருக்கலாம்.

அணி உருவகிப்பு
--------------

அளவீட்டை ஓர் அணியின் மூலம் குறியீடு செய்யலாம். ஒரு பொருளை *v* = (*vx, vy, vz*) திசையனால் அளவீடு செய்வதற்கு அதன் ஒவ்வொரு புள்ளி *p* = (*px, py, pz*) உம் கீழ்வரும் அளவீட்டு அணியால் பெருக்கப்பட வேண்டும்:

{\displaystyle S\_{v}={\begin{bmatrix}v\_{x}&0&0\\0&v\_{y}&0\\0&0&v\_{z}\\\end{bmatrix}}.}
அவ்வாறு பெருக்குவதனால் கிடைக்கும் விளைவு:

{\displaystyle S\_{v}p={\begin{bmatrix}v\_{x}&0&0\\0&v\_{y}&0\\0&0&v\_{z}\\\end{bmatrix}}{\begin{bmatrix}p\_{x}\\p\_{y}\\p\_{z}\end{bmatrix}}={\begin{bmatrix}v\_{x}p\_{x}\\v\_{y}p\_{y}\\v\_{z}p\_{z}\end{bmatrix}}.}
இத்தகைய அளவீட்டில், ஒரு பொருளின் விட்டம் அளவீட்டுக் காரணிகளுக்கிடைப்பட்ட காரணியளவும், பரப்பளவு இரு அளவீட்டுக் காரணிகளின் மிகச்சிறிய மற்றும் மிகப்பெரிய பெருக்குத்தொகைகளுக்கிடைப்பட்ட காரணியளவும், கன அளவு மூன்று அளவீட்டுக் காரணிகளின் பெருக்குத்தொகைக் காரணியளவும் மாறுகிறது.

அளவீட்டுக் காரணிகள் சமமாக இருந்தால், இருந்தால் மட்டுமே, ஒரு அளவீடு சீரானதாக இருக்கும் (*vx = vy = vz*). *vx = vy = vz = k* எனில் அந்த அளவீட்டால் பரப்பளவு k2 மடங்கும், கனவளவு k3 அளவும் அதிகரிக்கும்.

மேற்கோள்கள்
-----------

வெளியிணைப்புகள்
---------------

விக்கிமீடியா பொதுவகத்தில்,  
 ***அளவீடு***   
என்பதின் ஊடகங்கள் உள்ளன. 

* Understanding 2D Scaling and Understanding 3D Scaling by Roger Germundsson, The Wolfram Demonstrations Project.
* SCALING TRANSFORMATIONS
* Scaling  பரணிடப்பட்டது 2016-07-05 at the வந்தவழி இயந்திரம்
**கர்நாடக கும்ப மேளா** கர்நாடகத்தில் மைசூர் மாவட்டத்தில் டி.நரசிப்புரா வட்டத்தில் உள்ள திருமகூடலு என்ற கிராமத்தில் நடைபெறுகின்ற விழாவாகும்.

திரிவேணி சங்கமம்
----------------

திருமகூடலு கிராமத்தில் கீழ்க்கண்ட மூன்று ஆறுகளும் ஒன்றுசேரும் இடம் திருமகூடலு திரிவேணி சங்கமம் என அழைக்கப்படுகிறது. 

* குடகு மாவட்டம் தலைக்காவிரியில் உற்பத்தி ஆகும் காவிரி ஆறு, ஹாசன், மண்டியா, மைசூரு ஆகிய பகுதிகளை கடந்து திருமகூடலுவில் சேருகிறது.
* கேரள மாநிலம் வயநாடு மாவட்டத்தில் உற்பத்தி ஆகும் கபிலா ஆறும் திருமகூடலுவில் இணைகிறது.
* இந்த இரு ஆறுகளும் சங்கமிக்கும் இடத்தில் குப்தகாமினி என்ற ஆறு பிறக்கிறது.

1989
----

வட மாநிலங்களில் உள்ள திரிவேணி சங்கமங்களில் மகா கும்பமேளா நடைபெறுகிறது. அவ்விழாவிற்குச் செல்ல முடியாத தென்இந்திய மக்களுக்காக திருமகூடலு திரிவேணி சங்கமத்தில் 1989இல் முதன்முறையாக கும்ப மேளா நடத்தப்பட்டது. அதன்பின்னர் 10 முறை திருமகூடலுவில் கும்பமேளா நடந்துள்ளது. இதற்கு முன்பாக 2016இல் நடைபெற்றது. மாநில அரசு அறிவித்ததைத் தொடர்ந்து, இவ்வாண்டு அவ்விழா பிப்ரவரி 17 முதல் பிப்ரவரி 19 வரை நடைபெற்றது.  பிரயாக்ராஜ், உஜ்ஜயினி, நாசிக், அரித்வார் ஆகிய இடங்களில் 12 ஆண்டுகளுக்கொரு முறை சுழற்சி முறையில் நடைபெறுவதைப் போல மூன்று ஆண்டுகளுக்கொரு முறை இவ்விழா நடத்தப்பெறுகிறது.

ஏற்பாடுகள்
----------

விழாவிற்கான ஏற்பாடுகளை மைசூரு மாவட்ட நிர்வாகம் செய்தது. விழாவையொட்டி நேற்று காலை முதலே பக்தர்கள் வருகை தர ஆரம்பித்து, திரிவேணி சங்கமத்தில் புனித நீராடினர். பக்தர்களின் வசதிக்காக தடுப்பு வேலிகளும், தற்காலிக பாலங்களும் அமைக்கப்பட்டிருந்தன. பக்தர்கள் உடைமாற்றும் அறை, தங்குமிடம், தற்காலிக கழிவறை வசதியும் செய்து தரப்பட்டிருந்தது.

மேற்கோள்கள்
-----------

1. 1 2 3 4   3 நாட்கள் நடக்கும் கோலாகல விழாதிருமகூடலு திரிவேணி சங்கமத்தில் மகா கும்பமேளாமந்திரி ஜி.டி.தேவேகவுடா தொடங்கி வைத்தார், தினத்தந்தி, 18 பிப்ரவரி 2019
2. ↑   Three-day Kumbh Mela begins at T. Narsipur today, The Hindu, 16 February 2019

வெளியிணைப்புகள்
---------------

* T Narsipur gears up for Kumbh Mela, The New Indian Express, 1 January 2019
[*தொடர்பிழந்த இணைப்பு*]
* Kumbh Mela gets under way at T. Narsipur, The Hindu, 17 February 2019
* Kumbh Mela at T. Narsipur comes to an end, The Hindu, 20 February 2019
**ஃபார் அ ஃபியூ டாலர்ஸ் மோர்** (*For a Few Dollars More*, இத்தாலியம்: *Per qualche dollaro in più*) 1966 இல் வெளியான ஒரு ஸ்பாகெட்டி மேற்கத்தியப் பாணி இத்தாலிய மொழித் திரைப்படம். செர்ஜியோ லியோனி இயக்கிய இப்படத்தில் கிளின்ட் ஈஸ்ட்வுட், லீ வான் கிளீஃப், ஜியான் மரியா வோலான்ட்டி ஆகியோர் நடித்திருந்தனர். இது டாலர்கள் முப்படத்தொகுதியில் வெளியான இரண்டாம் திரைப்படமாகும். ஆங்கிலத்தில் மொழிமாற்றம் செய்யப்பட்டு உலகெங்கும் திரையிடப்பட்டது.

"எல் இண்டியோ" (வோலான்ட்டி) என்னும் கொள்ளைக்கூட்டத் தலைவன் சிறையிலிருந்து தப்பி, அமெரிக்காவின் எல் பாசோ நகரில் இருக்கும் ஒரு வங்கியைக் கொள்ளையடிக்கத் திட்டமிடுகிறான். அவனையும் அவனது கூட்டாளிகளையும் உயிருடன் பிடித்தாலோ கொன்றாலோ கிடைக்கும் பரிசுத் தொகைக்காக இரு துப்பாக்கி வீரர்கள் (ஈஸ்ட்வுட் மற்றும் வான் கிளீஃப்) போட்டியிடுகிறார்கள். இருவரும் சேர்ந்து இண்டியோவை எதிர்ப்பதே திரைப்படத்தின் கதைக்களம்.

*எ ஃபிஸ்ட்ஃபுல் ஒஃவ் டாலர்ஸ்* வெற்றிக்குப் பின்னால், அதன் தொடர்ச்சியாக இன்னொரு ஸ்பகெட்டி மேற்கத்திய பாணி திரைப்படத்தை செர்ஜியோ லியோனி உருவாக்கினார். "பெயரில்லா மனிதன்" பாத்திரத்தின் மற்றொரு சாகச நிகழ்வைக் கூறுவதாக இப்படம் அமைந்தது. அமெரிக்க கதைக்களம், இத்தாலிய மொழி வசனங்களுடன், ஸ்பெயினில் படப்பிடிப்பு நடந்தது. முந்தைய படத்தைப் போலவே என்னியோ மோரிக்கோனி இதற்கு இசையமைத்தார். 1965 இல் இத்தாலியில் வெளியாகி பெருவெற்றி பெற்றது. பின்பு ஆங்கிலத்தில் மொழிமாற்றம் செய்யப்பட்டு அமெரிக்காவிலும் உலகின் பிற நாடுகளிலும் வெளியானது. வர்த்தக ரீதியாக வெற்றி பெற்றதுடன் விமர்சகர்களின் பாராட்டையும் பெற்றது. தற்போது தலைசிறந்த மேற்கத்தியப் பாணி படங்களில் ஒன்றாகக் கருதப்படுகிறது.

குறிப்புகள்
-----------

1. ↑  Hughes, p.8
2. ↑  Munn. p. 54

மேற்கோள்கள்
-----------

* Hughes, Howard (2009). *Aim for the Heart*. London: I.B. Tauris. பன்னாட்டுத் தரப்புத்தக எண்:9781845119027.
* Munn, Michael (1992). *Clint Eastwood: Hollywood's Loner*. London: Robson Books. பன்னாட்டுத் தரப்புத்தக எண்:086051790x. .
**கர்நாடக சமையல்** (*Karnataka cuisine*) என்பது கர்நாடகாவின் பல்வேறு பகுதிகளிலும் சமூகங்களிலும் உள்ள பாரம்பரிய உணவு வகைகளைக் குறிப்பதாகும். இதில் வடகர்நாடக உணவு, தென்கர்நாடக உணவு, உடுப்பி சமையல், சரஸ்வத் உணவு, குடகு சமையல், மங்களூர் கத்தோலிக்க உணவு மற்றும் நவயத் உணவுகள் அடங்கும். மைசூர்பாகு, மைசூர் மசாலா தோசை, சொளவ் சொளவ் பாத், பிசிபெலா பாத் முதலியன குறிப்பிடத்தக்கச் சைவ உணவுகளாகும்.. கர்நாடக உணவு வகைகளின் சுவையும், வகைகளும் இடத்திற்கு இடம் மாறுபடுகிறது. வடகர்நாடக உணவுகள் முக்கியமாக சைவ உணவு முறையினைப் பற்றியது என்றால், கடலோரப் பகுதி உணவுகள் கடல் மீன்களைச் சார்ந்தவையாக உள்ளன. குடகு பகுதியில் இறைச்சி சார்ந்தும், மங்களூர் பகுதி உணவு தேங்காய் மற்றும் உள்ளூர் மசாலாப் பொருட்களின் செழுமையுடன் உள்ளது.

மேலும் பார்க்கவும்
------------------

* மாவல்லி சிற்றுண்டி அறை
* உடுப்பி சமையல்

மேற்கோள்கள்
-----------

1. ↑  "6 Things You Need to Know About Karnataka's Local Cuisine". Culture Trip.
2. ↑  "Forgotten Flavours". *Deccan Herald*.
3. ↑  Dhaarna (2021-11-08). "Karnataka Cuisine: Top 22 Karnataka Dishes To Try In 2022" (ஆங்கிலம்). 2022-03-20 அன்று பார்க்கப்பட்டது.

வெளி இணைப்புகள்
---------------

* 

* பொதுவகத்தில் Cuisine of Karnataka தொடர்பாக ஊடகக் கோப்புகள் உள்ளன.
கட்டிடம் in பஞ்சாப், பாகிஸ்தான்வார்ப்புரு:SHORTDESC:கட்டிடம் in பஞ்சாப், பாகிஸ்தான்
**கர்தார்பூர் தர்பார் சாகிப் குருத்துவார்** (**Gurdwara Darbar Sahib Kartarpur** (பஞ்சாபி, உருது: گردوارا دربار صاحب کرتارپور) பாகிஸ்தான் நாட்டின் பஞ்சாப் மாகாணத்தில் உள்ள் நாரோவல் மாவட்டத்தில், இந்தியா - பாகிஸ்தான் எல்லைப்புறத்தில் அமைந்த நகரமான கர்தார்பூரில் உள்ள சீக்கிய சமய குருத்துவார் ஆகும். இக்குருத்துவார் பாகிஸ்தான் நாட்டின் லாகூரிலிருந்து 120 கிமீ தொலைவிலும்,  இந்திய நாட்டின் குர்தாஸ்பூர் மாவட்டம், தேரா பாபா நானக்கிலிருந்து 4 கிமீ தொலைவிலும் உள்ளது. இக்குருத்துவார் சீக்கியர்களின் மிக முக்கிய புனிதத்தலங்களில் ஒன்றாகும்.

வரலாறு
------

கர்தார்பூர் நகரத்தில் 22 செப்டம்பர் 1539 அன்று மறைந்த சீக்கிய சமய நிறுவனர், குருநானக்கின்சமாதி மீது தர்பார் சாகிப் குருத்துவார் நிறுவப்பட்டுள்ளது. 

இந்தியா-பாகிஸ்தான் எல்லைக்கோட்டின் அருகே கர்தார்பூரில் அமைந்த தர்பார் சாகிப் குருத்துவராவை, இந்தியப் பகுதியிலிருந்து கண்கூடாக பார்க்கலாம்.

தேரே பாபா சாகிப் நானக் குருத்துவார் - கர்தார்பூர் இணைப்புச் சாலை
----------------------------------------------------------------

இந்தியாவின் எல்லைப்புறத்தில் அமைந்த தேரா பாபா நானக் எனும் ஊரிலிருந்து, பாகிஸ்தானின் எல்லைப்புற நகரமாக கார்தார்பூரை இணைக்கும் சாலை அமைக்க, இந்திய - பாகிஸ்தான் அரசுகள் நவம்பர் 2018ல் அடிக்கல் நாட்டியுள்ளனர்.

அமைவிடம்
--------

ராவி ஆற்றின் கரையில் அமைந்த தேரா பாபா நானக் குருத்துவார், தேரா பாபா தொடருந்து நிலையத்திலிருந்து 4 கிமீ தொலைவில் உள்ளது. இந்திய எல்லைப்புறத்திலிருந்து மிக மிக அருகில் உள்ளது. 

கர்தார்பூர் தர்பார் சாகிப் நானக் குருத்துவாரை நிறுவ பாட்டியாலா மன்னர் சர்தார் புபீந்தர் சிங் ரூபாய் 1,35,600 நன்கொடையாக வழங்கினார். 2004ல் இக்குருத்துவார் முற்றிலும் சீரமைத்து கட்டப்பட்டது.

முக்கியத்துவம்
--------------

சீக்கிய சமயத்தை நிறுவிய குருநானக், கர்தார்பூர் தர்பார் சாகிப் நானக் குருத்துவார் அமைந்த கர்தார்பூரில் பதினெட்டு ஆண்டுகள் தங்கி சமயப் பரப்புரையை மேற்கொண்டுள்ளார். மேலும் குருநானக் தனது இறுதிக் காலத்தை 18 ஆண்டுகள் கர்தார்பூரில் கழித்து இறந்த பின், அவரது சமாதி மீது கர்தார்பூர் தர்பார் சாகிப் நானக் குருத்துவார் நிறுவப்பட்டது.

மேற்கோள்கள்
-----------

1. ↑  Daily Times
2. ↑  "PILGRIMAGE TO KARTARPUR SAHIB". *prakashpurb550.mha.gov.in*. 2019-11-15 அன்று பார்க்கப்பட்டது.
3. ↑  "The Sikhism Home Page: Guru Nanak". Sikhs.org. 9 August 2009 அன்று பார்க்கப்பட்டது.
4. ↑  "MP wants Kartarpur Sahib corridor to be in Indo-Pak talks agenda". Times of India. 8 April 2017.. பார்த்த நாள்: 27 May 2017.
5. ↑  "Kartarpur Corridor to connect Gurdwara Darbar Sahib with Dera Baba Nanak". 2018-11-28 அன்று மூலம் பரணிடப்பட்டது. 2018-11-29 அன்று பார்க்கப்பட்டது.
6. ↑  கர்தார்பூர்-வழித்தடம்-குர்தாஸ்பூர் வழித்தடம்
7. ↑  India, Pakistan commit to Kartarpur corridor
**சின்மய விசுவவித்யாபீடம்** (*Chinmaya Vishwavidyapeeth*) பல்கலைக்கழக மானியக் குழுவால் அங்கீகரிக்கப்பட்ட 'புதிது' பிரிவில் உள்ள ஒரு நிகர்நிலைப் பல்கலைக்கழகம் ஆகும். சின்மய மிசனின் நிறுவனர் சுவாமி சின்மயானந்தாவின் நூற்றாண்டு விழாவான 2016ஆம் ஆண்டு சின்மய விசுவவித்யாபீடம் தொடங்கப்பட்டது. பல்கலைக்கழகத் தலைமையகம் கேரளாவின், எர்ணாகுளம் மாவட்டம் ஆதி சங்கரர் இல்லம் அமைந்துள்ள வெளியாநாட்டில் (பீராவோம் அருகில்) அமைந்துள்ளது.

வளாகம்
------

### சின்மய ஈசுவர குருகுலம்

சின்மய விசுவவித்யாபீடத்தின் கொச்சி வளாகம் சின்மய ஈசுவர குருகுலம் என்று அழைக்கப்படுகிறது. இது ஆதி சங்கர ஆச்சாரியாரின் தாய் வீட்டில் அமைந்துள்ளது.

### சின்மய நாதா பிந்து குருகுலம்

சின்மய விசுவவித்யாபீடத்தின் புனே வளாகம் சின்மய நாதா பிந்து குருகுலம் என்று அழைக்கப்படுகிறது .

இந்த வளாகத்தில் நாட பிந்து திருவிழா எனும் நாட்டில் முக்கிய கலை விழா ஆண்டுதோறும் நடைபெறுகிறது.

மேற்கோள்கள்
-----------

1. ↑  "Deemed Universities Kerala". University Grants Commission (India). 22 October 2018 அன்று பார்க்கப்பட்டது.
2. ↑  "Permanent campus of Chinmaya varsity to come up near Piravom". *Preetu Nair*. தி டைம்ஸ் ஆஃப் இந்தியா. 28 June 2018. 22 October 2018 அன்று பார்க்கப்பட்டது.
3. ↑  "Chinmaya Vishwavidyapeeth varsity launched". The New Indian Express. 10 July 2017. 22 October 2018 அன்று பார்க்கப்பட்டது.
4. ↑  "Chinmaya Vishwavidyapeeth in Kerala given status of 'deemed-to-be- university". The New Indian Express. 7 February 2017. 22 October 2018 அன்று பார்க்கப்பட்டது.
Z-குழாய்
**Z-குழாய்** (*Z-tube*) என்பது ஒரு திரவத்தின் இழுவிசைவலுவை அளவிடும் சோதனை உபகரணம் ஆகும்.

இது இருபுறமும் திறந்த முனைகள் கொண்ட ஒரு இசட் வடிவ குழாய், இது திரவம் நிரப்பப்பட்டு சுழல்மேசை மீது வைக்கப்பட்டுள்ளது. ஒரு வேளை குழாய் நேராக இருப்பின் சுழற்றப்படும்போது திரவமானது ஏதேனும் ஓர் முனை வழியே வெளியேறிவிட வாய்ப்புள்ளது. குழாயின் முனைகள் சுழற்சி மையத்தை நோக்கி வளைக்கப்படும்போது திரவம் மையத்தில் இருந்து விலகுகிறது. அதன் விளைவாக குழாயின் ஒருமுனையில் நீரின் மட்டம் உயர்கிறது, அதன் காரணமாக அம்முனையில் நீரின் அழுத்தம் உயர்கிறது. எனவே நீரானது மையத்தை நோக்கி திரும்புகிறது. சுழற்சியின் வேகத்தையும் சுழற்சியின் மையத்திலிருந்து வளைக்கப்பட்ட முனைகள் வரையிலான தூரத்தில் உள்ள நீரின் மட்டத்தையும் கணக்கிடுவதன் மூலம் குழாயில் உள்ள அழுத்த குறைவினை கணக்கிட இயலும்.

நீரில் கரைந்துள்ள வாயுக்களை வெளியேற்றும் செயல்முறைகளில் எதிர்மறை அழுத்தங்கள் (எ.கா பூச்சியத்தை விட குறைவான அழுத்தம், அல்லது இழுவிசை) கண்டறியப்பட்டுள்ளது. இம்முறையில் 280 வளிமண்டல அழுத்தங்கள் வரையிலான உயர் இழுவிசை ஆற்றல் கண்ணாடிக்குழாயில் வைக்கப்பட்ட நீரில் கண்டறியப்பட்டுள்ளது.

மேற்கோள்கள்
-----------

1. ↑  Smith, Andrew M. "Negative Pressure Generated by Octopus Suckers: A Study of the Tensile Strengths of Water in Nature," *J. exp. Biol.*, 157, 257-271, 1991.
2. ↑   *Air and water: the biology and physics of life's media*. .
அறிவின் உயர்நிலையை அல்லது ஞானத்தைக் கைவிரல்களால் காட்டும் அடையாளம் **சின்முத்திரை** ஆகும். சின்முத்திரை மகரிசிகள், ஞானிகள் தங்களுக்கு ஏற்படும் தெளிவுநிலையை விளக்க உபயோகப்படுத்துவர். இந்துக் கடவுளான தட்சிணாமூர்த்தி இந்த முத்திரையுடனே காட்சியளிப்பார். சற்குருவாக அமைந்து ஞானத்துக்கு வழிகாட்டியாக இருப்பவர் என்பதை இது விளக்குகின்றது. சின் முத்திரை ஞான முத்திரை எனவும் அழைக்கப்படும்.

சின்முத்திரை காட்டப்படும் முறை
------------------------------

ஜகத்குரு ராமபத்ராச்சாரியார் மந்தாகினி ஆற்றங்கரையில் சின்முத்திரை காட்டியவாறு தியானத்தில் அமர்ந்திருக்கும் நிலை
வலதுகையில் சுட்டு விரலால் அதன் பெரு விரலின் நுனியைச் சேர்த்து மற்றைய மூன்று விரல்களையும் வேறாக தனியே நீட்டி உயர்த்திப் பிடித்தல் சின்முத்திரை ஆகும்.

இங்கு பெருவிரல் இறைவனைக் குறிக்கிறது. சுட்டுவிரல் ஆன்மாவைக் குறிக்கிறது. நடுவிரல் ஆணவ மலத்தையும், மோதிர விரல் கன்ம மலத்தையும் , சின்னவிரல் மாயாமலத்தையும் சுட்டுகின்றன. அதாவது ஆன்மா இறைவனைச் சேரும் போது ஆணவம் முதலான மும் மலங்களும் ஆன்மாவை விட்டு நீக்கம் பெறுகின்றன என்பதே இதன் கருத்து.

ஆதாரங்கள்
---------

* சின் முத்திரை பரணிடப்பட்டது 2013-04-04 at the வந்தவழி இயந்திரம், நாளிதழ்: மாலைமலர்
* சி(வ)ன் முத்திரை, நாளிதழ்: தினமலர்
**அளேபுரம் இலட்சுமி நரசிம்மர் கோயில்** என்பது தர்மபுரி மாவட்டம், பென்னாகரத்தில் இருந்து நான்கு கிலோமீட்டர் தொலைவில் தென்மேற்கில் உள்ள *அளேபுரம்* என்னும் ஊரில் உள்ள ஒரு நரசிம்மர் கோயிலாகும்.

கோயிலின் பழமை
-------------

நான்முகன் ஒகேனக்கல்லில் தான் மேற்கொண்ட வேள்வியை முடித்துக்கொண்டு திரும்பும்போது அளேபுரத்தில் நரசிம்மரின் திருவுருவை நிலை நிறுத்தியதாக தொன்மம் நிலவுகிறது.
இக்கோயிலில் விஜயநகர மன்னனான அச்சுத தேவ ராயன் ஆட்சிக்காலத்திய கன்னடக் கல்வெட்டு இங்கு ஒரு பலகைக் கல்லில் உள்ளது. கி.பி 1534 ஆம் ஆண்டைச் சேர்ந்து இந்தக் கல்வெட்டைக் கொண்டு பார்க்கும்போது இக்கோயில் 500 ஆண்டுகளுக்கு முற்பட்டது என தெரியவருகிறது.

கோயிலமைப்பு
-----------

இக்கோயில் திருவுண்ணாழி, இடைநாழி, வேதமண்டபம், மகாமண்டபம் ஆகியவற்றைக் கொண்டுள்ளது. திருவுண்ணாழியில் நரசிம்மர் உக்கிர மூர்த்தியாக எட்டுக் கைகளோடு, ஒரு கையில் இரணியகசிபுவின் தலைலையும், மற்றொரு கையில் அவன் காலையும் பிடித்தபடியும், இரண்டு கைகளால் அவனது வயிற்றை கிழித்தபடியும், வேறு இரு கைகளில் அவனின் குடலை மாலைபோல பிடித்த நிலையில், மற்று இரு கைகளில் சங்கு சக்கரம் ஏந்திய நிலையில் உள்ளார். மகாமண்டபத்தில் இடப்புறத்தில் இராமர், இலக்குவன், சீதை ஆகியோருக்கான திருமுற்றமும், வலப்புறத்தில் தெற்கு நோக்கிய ஆஞ்சனேயர் திருமுற்றம் ஆகியன உள்ளன.

தேர்த் திருவிழா
---------------

இக்கோயிலில் தேரோட்டமானது 42 ஆண்டுகளாக நடைபெறாமல் இருந்துவந்தது. இதனையடுத்து தேரோட்டம் நடத்த ஏற்பாடுகள் செய்யப்பட்டு 2018 சூன் 26 அன்று நடந்தது.

மேற்கோள்கள்
-----------

1. ↑  இரா. இராமகிருட்டிணன் (2016). *தகடூர் நாட்டுத் திருக்கோயில்கள்*. சென்னை: நாம் தமிழர் பதிப்பகம். பக். 112.
2. ↑  "அளேபுரம் லட்சுமி நரசிம்மர் கோயிலில் தேரோட்டம்". *செய்தி*. தினமணி. 28 சூன் 2018. 28 சூன் 2018 அன்று பார்க்கப்பட்டது.
Large shell with flared lip, viewed facing the opening, which is glossy and tinted with shades of pink and apricotவளர்ந்த *அரசிச் சங்கு* ஒன்றின் துளைப்பக்கம், இடம் - டிரினிடாட் மற்றும் டொபாகோ
**சங்கு** (*Conch*, /ˈkɒntʃ/ / /ˈkɒŋk/) என்பது நடுத்தரம் முதல் பெரியளவு வரையான கடல் நத்தைகளுக்கு அல்லது அவற்றின் ஓடுகளுக்கு உள்ள பெயராகும். சங்கு எனும் பெயர் பொதுவாக பெரிய, சுருள் அமைப்புள்ள, தூம்புக் குழாய் வழியுள்ள நத்தைகளுக்கு வழங்கப்படுகிறது.

சங்குகள் எனப்படும் குழுக்கள் கடல்வாழ் குடற்காலி மெல்லுடலிகள் *ஸ்ரோம்பியாடே* குடும்பத்தைச் சேர்ந்தவை.

வேறுபல இனங்களும் சங்கு என்றே அழைக்கப்படுகின்றன. பொதுவாக சங்கு என அழைக்கப்படும் இனங்களாக, தெய்வீகச் சங்கு அல்லது இன்னும் தெளிவாக ஊதப் பயன்படும் சங்கின் ஓடு (*வெண் சங்கு*) உட்பட *டேபினெலே* இனங் சங்குகள் காணப்படுகின்றன.

நம் நாட்டுச் சங்கை வலம்புரிச்சங்கு, இடம்புரிசங்கு, சலஞ்சலம் பாஞ்ச சன்னியம் எனப் பலவகையாகப் பிரித்துள்ளர். வலம்புரிச் சங்கு அரிதானது. ஆயினும் சலஞ்கலம், பாஞ்ச சன்னியம் ஆகிய இவ்விரண்டும் மிகமிக அபூர்வமானது. பொதுவாக சங்கில் 80 திற்கு மேற்பட்ட வகைகள் உள்ளன. போர் சங்கு, ஊது சங்கு, பால் சங்கு, இளஞ்சிவப்பு சங்கு, கீற்றுச்சங்கு, சிலந்தி சங்கு எனப் பலவகையுன்டு. ஓரோட்டு உடலியம் கொண்ட சங்குகள் பசிபிக் பெருங்கடலில் அதிகம் கிடைக்கின்றன. இதில் கைவினைப்பொருட்கள் சங்குமாலைகள் போன்றவை செய்யப்படுகின்றன.

மேலும் படிக்க
-------------

* வலம்புரிச் சங்கு

உசாத்துணை
---------

|  |  |
| --- | --- |
| Search Wiktionary | விக்சனரியில் ***சங்கு*** என்னும் சொல்லைப் பார்க்கவும். |

மேற்கோள்கள்
-----------

1. ↑  "§ 51. conch.no 7. Pronunciation Challenges. The American Heritage Book of English Usage. 1996". 2009-02-10 அன்று மூலம் பரணிடப்பட்டது. 2016-08-04 அன்று பார்க்கப்பட்டது.
2. ↑  அறிவுப் பேழை கவிஞா் நஞ்சுண்டன் முதற்பதிப்பு ஜுலை 1999 கலா பதிப்பபகம்

வெளி இணைப்புகள்
---------------

விக்கிமீடியா பொதுவகத்தில்,  
 ***Strombus***   
என்பதின் ஊடகங்கள் உள்ளன. 

* "Conch". *பிரித்தானிக்கா கலைக்களஞ்சியம்* (11th). (1911). Cambridge University Press.
**நெட்டை கோபுரம்** ஈரோடு மாவட்டம், பெருந்துறை வட்டம், விஜயமங்கலத்தின் வடக்கில், கினிப்பாளையம் செல்லும் சாலையில் சேரன் நகரில் கி.பி.3-ம் நூற்றாண்டில் கட்டப்பட்ட திகம்பர சமணக் கோயில் ஆகும். இக்கோயில் மூலவரான ரிசபநாதர் உருவச் சிலை டிசம்பர், 2011ல் களவாடப்பட்டத்தால், மூலவர் இருந்த இடத்தில் தீபம் ஏற்றி வழிபடுகின்றனர். இக்கோயிலின் மூலவர் பெயர் **அமணேஸ்வரர்** எனும் ரிசபநாதர் ஆவார்.

### சிறப்புகள்

* இந்த கோவில் கி.பி.3-ம் நூற்றாண்டில் கட்டப்பட்ட சமணகோவிலாகும்.
* இக்கோவிலின் உண்மையான பெயர் அமணேஸ்வரர் ஆலயம் ஆகும்.
* கோவிலைச் சுற்றுலும் கல்வெட்டுக்களும் புடைப்புச் சிற்பங்களும் உள்ளன.
* சமணர் தத்துவம்,சமணர் இலக்கியங்கள் பற்றி அறிய உதவும் ஒரு பல்கலைக்கழகமாக உள்ளது.
* சமண தீர்த்தங்கரர்களில் 8-வது தீர்த்தங்கரரான சந்திரபிரபா நினைவாக இந்த கோவில் கட்டப்பட்டு உள்ளது.

பிற செய்திகள்
-------------

உதயணன் வரலாற்றை பெருங்கதையாக வடிக்க தமிழ்ச்சங்கம் அனுமதி அளித்தது. கொங்கு வேளிர் தனது பெருங் கதையை இதே விஜயமங்கலம் சமணக் கோயிலில் அரங்கேற்றம் செய்தார்.

இதனையும் காண்க
--------------

* சமணர் கோயில்கள்

மேற்கோள்கள்
-----------

1. ↑  மூலவரின்றி தீர்த்தங்கரர் கோவிலில் வழிபாடு
**சங்கீதா தனபால் (Sangeetha Thanapal)** (1983கள்) சிங்கப்பூரைச் சேர்ந்த சமூக விமர்சகரும் அரசியல் ஈடுபாடுடையவரும் ஆவார்.

அரசியல் கருத்துக்கள்
--------------------

இவர், சிங்கப்பூரில் இன உறவுகள் குறித்து பெருமளவில் எழுதியுள்ளார்.  சிங்கப்பூரில் சீன மேலாதிக்கத்தை விவரிக்க "சீன சலுகை" என்ற வார்த்தையை இவர் உருவாக்கினார். அதை "வெள்ளை சலுகைக்கு ஒத்ததாக" வரையறுத்தார். இவரது கூற்றுப்படி, "சிங்கப்பூரில் ஒருவர் சீனராக இருப்பதால், சிறுபான்மையினருடன் ஒப்பிடும்போது அவர் உயர்ந்த இடத்தில் வாழ்க்கையைத் தொடங்குகிறார்." 

ஆகத்து 2015 இல், இவர் முகநூலில் ,சிங்கப்பூரின் சட்டம் மற்றும் வெளியுறவு அமைச்சர் கே. சண்முகம் மலாய் முஸ்லிம்களை அச்சுறுத்த்தும் "முஸ்லிம்களின் இசுலாமியத்திற்கு எதிரான மதவெளியாளர்" என்று எழுதினார். பின்னர் இவர் தனது கருத்துக்களுக்காக சண்முகத்திடம் மன்னிப்பு கேட்டு தனது முகநூல் பதிவினை நீக்கிவிட்டார்.  

ஏப்ரல் 2018 இல், சிங்கப்பூர் ஒரு "பயங்கர இனவெறி நாடு" என்றும் "சீன மேலாதிக்க அரசு" என்றும் இவர் முகநூலில் எழுதினார். 

நாட்டின் தண்டனைச் சட்டத்தின் பிரிவு 298 ஏ இன் கீழ் "மதம் அல்லது இனம் அடிப்படையில் வெவ்வேறு குழுக்களிடையே பகைமையை வளர்ப்பதற்காக" சிங்கப்பூர் காவல்துறை 2019 சனவரியில் இவருக்கு கடுமையான எச்சரிக்கையை விடுத்தது. இவர் காவல்துறையினருடனான சந்திப்பை "மிகவும் அதிர்ச்சிகரமானதாக" விவரித்தார். மேலும், தற்காலிகமாக தனது முகநூல் பக்கத்தை செயலிழக்க செய்தார்.

சொந்த வாழ்க்கை
--------------

இவர், சிங்கப்பூரின் தமிழக் குடும்பத்தைச் சேர்ந்த ஒரு தாயால் வளர்க்கப்பட்டார். இவர், இராபிள்ஸ் இளையோர் கல்லூரி, சிங்கப்பூர் தேசிய பல்கலைக்கழகம் ,சசெக்ஸ் பல்கலைக்கழகம் ஆகியவற்றில் பயின்றார்.  இவர் 2016இல் ஆத்திரேலியாவின் மெல்போர்னுக்குச்   சென்று தங்கியுள்ளார்.

மேற்கோள்கள்
-----------

1. ↑  Tan, Cher (8 October 2018). "Interview #75 — Sangeetha Thanapal". Liminal. 25 June 2020 அன்று பார்க்கப்பட்டது.
2. ↑  Tan, Cher (8 January 2017). "What Privilege Looks Like in Singapore". Vice Media. 25 June 2020 அன்று பார்க்கப்பட்டது.
3. ↑  "Law and Foreign Minister K. Shanmugam to make police report over 'inaccurate and seditious' Facebook post". *The Straits Times*. 28 August 2015. .
4. ↑  "Shanmugam meets with individual who made seditious remarks". *Today*. 29 August 2015. .
5. ↑  Wang, Beverley. "Who's on the team? Unpacking POC". ABC. 25 June 2020 அன்று பார்க்கப்பட்டது.
6. ↑  Tan, Cher (8 October 2018). "Interview #75 — Sangeetha Thanapal". Liminal. 25 June 2020 அன்று பார்க்கப்பட்டது.Tan, Cher (8 October 2018). "Interview #75 — Sangeetha Thanapal". Liminal. Retrieved 25 June 2020.
7. ↑  Hajela, Deepti. "'Crazy Rich Asians' spurs conversation over representation". .

வெளி இணைப்புகள்
---------------

* அதிகாரப்பூர்வ இணையதளம்
* டுவிட்டரில் சங்கீதா தனபால்
**கர்நாடக பிராமணர்கள்** ( *Karnataka Brahmin*) என்பவர்கள் இந்திய மாநிலமான கர்நாடகாவைப் பூர்வீகமாகக் கொண்ட பஞ்ச திராவிட பிராமணச் சமூகங்கள் ஆவர். இவர்கள் கர்நாடகாவில் "கன்னட நாடு" (கன்னடம் பேசும் பகுதி) மற்றும் "துளு நாடு "(துளு பேசும் பகுதி) ஆகிய இடங்களின் அடிப்படையில் இரண்டு துணைப்பிரிவுகளாக வகைப்படுத்தப்பட்டுள்ளன. கன்னட நாட்டு பகுதியைச் சேர்ந்த கர்நாடக பிராமணர்கள் கன்னடம் பேசுவதால், கன்னட பிராமணர்கள் என்று அழைக்கப்படுகிறார்கள். அதே நேரத்தில் கர்நாடகாவின் துளு நாடு பகுதியைச் சேர்ந்த கர்நாடக பிராமணர்கள் துளு பேசுகிறார்கள். இவர்கள் துளுவ பிராமணர்கள் என்று அழைக்கப்படுகிறார்கள்.

வகைப்பாடு
---------

இவர்கள் இந்தியாவில் பிராமண சமூகத்தின் பஞ்ச திராவிட பிராமண வகைப்பாட்டின் கீழ் வருகிறார்கள்.  இவர்கள் மூன்று முக்கிய துணைப்பிரிவுகளாக பிரிக்கப்பட்டுள்ளனர், ஸ்மார்த்தர், மத்வ பிராமணர்கள் மற்றும் சிறீ வைணவர். இவர்களின் ஒவ்வொருவரின் கீழும் பல துணைப்பிரிவுகள் உள்ளன.

குறிப்புகள்
-----------

1. ↑   *Alternative Voices: (Re)searching Language, Culture, Identity …*.. பார்த்த நாள்: 16 July 2013.
2. ↑   *Journal of the Institute of Asian Studies, Volume 10*. .
3. ↑   *Karnataka State Gazetteer: Mysore*. Director of Print, Stationery and Publications at the Government Press. பக். 157. .
4. ↑  P. P. Nārāyanan Nambūdiri. *Aryans in South India*. Inter-India Publications. பக். 76. பன்னாட்டுத் தரப்புத்தக எண்:9788121002660. .
5. ↑   *Karnataka State Gazetteer: Mysore*. Director of Print, Stationery and Publications at the Government Press. பக். 157. .
திப்புத் தோளர் சங்ககாலப் புலவர்களில் ஒருவர். இவரது பாடலாகச் சங்கநூல் தொகுப்பில் ஒரே ஒரு பாடல் மட்டும் உள்ளது. அது குறுந்தொகை நூலின் முதல் பாடலாக உள்ளது.

துப்பு என்னும் சொல் 'துப்புக் கெட்டவன்' என்று கூறும் வழக்கில் வலிமையைக் குறிப்பதை நாம் காண்கிறோம். இந்தத் துப்பு 'திப்பு' என்னும் சொல்லாலும் சங்ககாலத்தால் வழங்கப்பட்டிருக்கிறது. திப்புத்தோளர் என்றால் வலிமை மிக்க தோளை உடையவர் என்பது பொருள்.

பாடல் தரும் செய்தி
------------------

உயிரினங்களின் வாழ்க்கை உடலுறவில் இன்பம் காண்கிறது. இந்த இன்பம் பற்றிக் கூறுவது குறிஞ்சித் திணை. குறிஞ்சி நிலத் தெய்வம் முருகன். முருகனின் பெருமை இந்தப் பாடலில் பேசப்படுவதால் குறுந்தொகை நூலுக்கே இந்தப் பாடல் முதல் பாடலாக வைக்கப்பட்டுள்ளது.

சேஎய் என்பவன் முருகன். அவன் யானைமேல் செல்கிறான். அவன் தன் காலிலே வீரத்தின் சின்னமாகக் கழல் அணிந்திருக்கிறான். அந்தக் காலால் அவுணர்களைத் தேய்த்துக் கொன்றான். அவன் ஏறிச் சென்ற யானையும் அவுணர்களைக் குத்திக் கொன்றது. அதனால் அதன் தந்தக் கொம்புகளும் சிவந்து காணப்பட்டன. அவுணர்களின் குருதி பாய்ந்ததால் போர்க்களமே செங்களமாக மாறியது.

இந்த முருகன் குன்றத்தில் தலைவி வாழ்கிறாளாம். முருகனைப் போலவே ஆறு இதழ்களுடன் செந்நிறத்துடன் பூத்திருக்கும் காந்தள் பூ அவள் மலையில் மிகுதியாக உள்ளனவாம். எனவே தலைவன் தலைவி அணிந்துகொள்ளும் பரிசுப் பொருளாக வழங்கும் காந்தள் பூ தொடுத்த தழையாடை தலைவிக்கு வேண்டாமாம்.

இவ்வாறு சொல்லித் தோழி தலைவன் தலைவிக்குத் தரும் கையுறையை ஏற்க மறுக்கிறாள். திருமணம் செய்துகொண்டு தலைவியை அடையும்படி எடுத்துரைக்கிறாள்.

* கையுறை (இக்காலத்தில் கையூட்டு எனப்படுகிறது)
**திருநகரி கல்யாண ரெங்கநாத சுவாமி கோயில்** தமிழ்நாட்டில் நாகப்பட்டினம் மாவட்டம், திருநகரி என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் ஆறாம் நூற்றாண்டைச் சேர்ந்தது.[] இக்கோயிலுக்குத் தலவரலாறு உண்டு.

கோயில் அமைப்பு
--------------

இக்கோயிலில் கல்யாணரெங்கநாத சுவாமி, ்தவல்லி தாயார் சன்னதிகளும், ஏவரிவெஞ்சிலையான், யோகநரசிம்மர், ஆண்டாள், திருமங்கயாழ்வார், உடையவர், ஆஞ்சநேயர் உபசன்னதிகளும் உள்ளன. இங்குக் கோயில் குளம், கோயில் தேர், கோயில் கல்வெட்டு போன்றவை உள்ளன. இக்கோயிலில் ஏழு நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி வழிபாடு நடக்கிறது. பங்குனி மாதம் திருவேடுபறி 8-ம் நாள் முக்கிய திருவிழாவாக நடைபெறுகிறது. கார்த்திகை, [[தை மாதம்]] திருமங்கையாழ்வார் அவதார உற்சவம், திருநாங்கூரில் 11 கருடசேவை திருவிழாவாக நடைபெறுகிறது. பங்குனி மாதம் 9-ம் நாள் தேரோட்டம் நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2 3  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கர்ணாலி மண்டலத்தின் மாவட்டங்கள்
**கர்ணாலி மண்டலம்** (Karnali zone) (நேபாளி: कर्णाली अञ्चलAbout this soundகேட்க (உதவி·தகவல்)) தெற்காசியாவின் நேபாள நாட்டின், மத்தியமேற்கு வளர்ச்சி பிராந்தியத்தில் அமைந்துள்ள மூன்று மூன்று மண்டலங்களில் ஒன்றாகும். இமயமலையில் அமைந்த கர்ணலி மண்டலத்தின் நிர்வாகத் தலைமையிடம் சூம்லா மாவட்டத் தலைமையிட நகரமான **சூம்லா** ஆகும். இம்மண்டலம் மக்கள் தொகை மிகவும் குறைந்த அளவு கொண்டது.

கர்ணாலி மண்டலம் தேசியத் தலைநகரான காட்மாண்டு நகரத்திலிருந்து தொலை தூரத்தில் அமைந்ததும், எளிதில் அடைய இயலாததும், கல்வி, வேலைவாய்ப்பு மற்றும் பொருளாதாரத்தில் மிகவும் பின் தங்கியதாகும். இம்மண்டலத்தின் காளிகோட் மாவட்டம் தவிர பிற மாவட்டத் தலைமையிடங்களில் சிறு வானூர்தி நிலையங்கள் செயல்படுகிறது.

மாவட்டங்கள்
-----------

இமயமலைப் பகுதியில் அமைந்த கர்ணாலி மண்டலம் ஐந்து மாவட்டங்களைக் கொண்டுள்ளது. அவைகள், டோல்பா மாவட்டம், ஹும்லா மாவட்டம், சூம்லா மாவட்டம், காளிகோட் மாவட்டம் மற்றும் முகு மாவட்டம் ஆகும்.

தேசியப் பூங்காக்களும், ஏரிகளும்
-------------------------------

நேபாளத்தில் கர்ணாலி மண்டலம் பரப்பளவில் மிகப் பெரியதாகும். இம்மண்டலத்தில் **ஷெய் பொக்சுந்தோ தேசியப் பூங்கா** மற்றும் **ராரா தேசியப் பூங்கா** என இரண்டு தேசியப் பூங்காக்கள் கொண்டுள்ளது. *பொக்சுந்தா ஏரி* நேபாளத்தில் மிகவும் ஆழமான ஏரியாகும். மேலும் 10.8 சதுர கிலோ மீட்டர் பரப்பளவு கொண்ட *ராரா ஏரி* யை நேபாளத்தின் முத்து என அழைக்கப்படுகிறது. இத்தேசியப் பூங்காக்கள் பனிச்சிறுத்தைகள் கொண்டது.

மக்கள் தொகையியல்
----------------

2011-ஆம் ஆண்டின் மக்கள் தொகை கணக்கெடுப்பின் படி, கர்ணாலி மண்டலத்தின் மக்கள் தொகை 3,88,713 ஆகும்.  திபத்தை ஒட்டியுள்ள இம்மண்டலத்தின் வடக்குப் பகுதியில் திபெத்திய பௌத்தர்களும், தெற்குப் பகுதியில் இந்துக்களும் வாழ்கின்றனர்.

புவியியல் மற்றும் தட்ப வெப்பம்
------------------------------

கர்ணாலி மண்டலம் இமயமலை பகுதியில், கடல் மட்டத்திலிருந்து 1,000 மீட்டர் முதல் 6,400 மீட்டர் உயரம் வரை பரவியுள்ளது. எனவே இம்மண்டலத்தின் தட்ப வெப்பம் மிதவெப்ப வளையம், மிதமான காலநிலை, மான்ட்டேன் #ஆல்ப்ஸ் மலை காலநிலை, துருவப் பகுதி காலநிலை, வெண்பனி படர்ந்த பகுதிகள் என ஐந்து காலநிலைகளில் காணப்படுகிறது.

மேற்கோள்கள்
-----------

1. ↑  "Nepal-General Information". 2015-07-04 அன்று மூலம் பரணிடப்பட்டது. 2017-01-13 அன்று பார்க்கப்பட்டது.
2. ↑  "Nepal-General Information". 2015-07-04 அன்று மூலம் பரணிடப்பட்டது. 2017-01-13 அன்று பார்க்கப்பட்டது.
3. ↑  
*The Map of Potential Vegetation of Nepal - a forestry/agroecological/biodiversity classification system* (PDF), Forest & Landscape Development and Environment Series 2-2005 and CFC-TIS Document Series No.110. 2005, ISBN 87-7903-210-9, Nov 22, 2013 அன்று பார்க்கப்பட்டது horizontal tab character in `|series=` at position 89 (உதவி)

வெளி இணைப்புகள்
---------------

* about karnali on nepali test பரணிடப்பட்டது 2014-05-17 at the வந்தவழி இயந்திரம்
**கர்தான்** *(Kardhan)* என்பது இந்தியாவின் அரியானா மாநிலத்தில் உள்ள அம்பாலா மாவட்டத்தில் இருக்கும் ஓர் கணக்கெடுப்பில் உள்ள ஊர் ஆகும்.

புவியியல் அமைப்பு
-----------------

30.32146° வடக்கு 76.85533° கிழக்கு என்ற அடையாள ஆள்கூறுகளில் கர்தான் பரவியுள்ளது.

மக்கள் தொகையியல்
----------------

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி கர்தான் நகரத்தின் மக்கள் தொகை 9,579 ஆகும். இத்தொகையில் 54 சதவீதத்தினர் ஆண்கள் மற்றும் 46 சதவீதத்தினர் பெண்கள் ஆவர். சராசரியாக இந்தநகரத்தின் படிப்பறிவு 72% ஆகும். இது இந்தியாவின் தேசிய சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 77% ஆகவும் பெண்களின் படிப்பறிவு சதவீதம் 67% ஆகவும் இருந்தது. மக்கள் தொகையில் 13% எண்ணிக்கையினர் 6 வயதுக்கு உட்பட்டவர்கள் ஆவர்.

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India. 2004-06-16 அன்று மூலதளத்திலிருந்து பரணிடப்பட்டது எடுக்கப்பட்டது. 2008-11-01 அன்று பார்க்கப்பட்டது.
**கல்வியங்காடு முக்குறுணிப் பிள்ளையார் கோயில்** யாழ்ப்பாணம் நல்லூர் பிரதேச செயலகத்தின் கீழ் உள்ள கல்வியங்காடு என்ற ஊரில் அமைந்துள்ள பிள்ளையார் கோயில் ஆகும்.

வரலாறு
------

இவ் ஆலயம் மிக பழமை வாய்ந்த ஆலயம் ஆகும். இக்கோயிலில் தமிழ்நாடு சிதம்பர நடராஜர் சந்நிதியில் பரிவார மூர்த்தியாக அமைந்துள்ள நடராஜ முக்குறுணிப் பிள்ளையார் கோயிலில் இருந்து வரவழைக்கப்பட்ட ஸ்ரீ நடராஜ முக்குறுனிப்பிள்ளையார் மூல மூர்த்தியாக விளங்குகிறார்.

பரராஜசேகர மகாராசாவின் கட்டளைப்படி அமைக்கப்பட்ட ஆலயம் கற்கோவில் ஆக அமைந்து காணப்பட்டது பின்னர் சிவக்கொழுந்து ஓதுவார் காலப்பகுதியில் இக்கோவில் புனர்நிர்மாணம் செய்யப்பட்டு மூலஸ்தானம், அர்த்தமண்டபம் என்பன கற்கோவில் ஆகவும் மகாமண்டபம், சுநவன மண்டபம், ஸ்தம்பமண்டபம், வசந்த மண்டபம், கோபுர வாசல் இவைகள் நிர்மாணிக்கப்பட்டு குடமுழுக்குச் செய்யப்பட்டது.

பூசைகள்
-------

இவ் ஆலயத்தில் மாதம் இரு சதுர்த்தி, மகா சதுர்த்தி, திருவெம்பாவை, திருப்பள்ளியெழுச்சி, பிள்ளையார் கதை, நடேசர் அபிஷேகம், கார்த்திகை தீபம், புதுவருடப் பிறப்பு, தைப்பொங்கல் மற்றும் மணவாளக்கோல நிகழ்வுகள் இடம்பெறும்.

படக் காட்சியகம்
---------------

கல்வியங்காடு முக்குறுணிப் பிள்ளையார் கோயில்* முக்குறுணிப் பிள்ளையார் கோயில், கல்வியங்காடுமுக்குறுணிப் பிள்ளையார் கோயில், கல்வியங்காடு

வெளி இணைப்புகள்
---------------

* kalviyankadu.tk பரணிடப்பட்டது 2011-10-30 at the வந்தவழி இயந்திரம்
தூய உரோமைத் திருச்சபையின் பொருளாளர் உடன் குழப்பிக் கொள்ளாதீர்கள்.
**கர்தினால் குழாமின் பொருளாளர்** (ஆங்கில மொழி: *Camerlengo/Chamberlain of the Sacred College of Cardinals*) இவர் கத்தோலிக்கத் திருச்சபையில் கர்தினால் குழாமின் கணக்கர் ஆவார். கர்தினால் குழாமின் அனைத்துச் சொத்துக்களையும், அவற்றின் பராமரிப்பு , நிதி மற்றும் வருவாயினை நிர்வகிப்பது இவரின் பணியாக இருந்தது. மேலும் இறந்த கர்தினாலுக்காகத் திருப்பலி நிறைவேற்றுவதும், ஆலோசனைக்குழுவின் செயல்பாடுகளைப் பதிவு செய்வதும் இவரின் பணியாக இருந்தது.

1150இல் திருத்தந்தை மூன்றாம் யூஜினால் இப்பதவி நிறுவப்பட்டதாக எண்ணப்பட்டாலும் திருத்தந்தை மூன்றாம் இன்னசெண்டின் காலம் வரை, குறிப்பாக 1272க்கு முன்னர் இப்பதவி இருந்ததற்குச் சான்றாக எவ்வித ஆவணமும் இல்லை.

1997இல் இப்பதவி தேவையற்றதானதால், கலைக்கப்பட்டது.

மேற்கோள்கள்
-----------

1. ↑  I.S.Robinson, *The Papacy 1073-1198. Continuity and Innovation*, Cambridge University Press 1990, p. 41 and 253, says that Cardinal Cencio was Camerlengo of the College during pontificate of Innocent III, but W. Maleczek, *Papst und Kardinalskolleg von 1191 bis 1216*, Wien 1984, p.112, doubt it. The first undisputed occupant of that post was Guillaume de Bray in 1272